Monato
„Monato“ (liet. mėnuo) – mėnesinis žurnalas, leidžiamas esperanto kalba, kuriame spausdinami straipsniai apie politiką, kultūrą ir verslą. Įsteigtas 1979 m. Leidžiamas Belgijoje, skaitomas 65 pasaulio šalyse. Jo stilių, turinį ir grafinį dizainą galima palyginti su angliškai leidžiamo žurnalo „Newsweek“ arba „Time“. Žurnalui rašo 100 žurnalistų iš 45 šalių. Jame spausdinami tik esperanto originalo kalba parašyti straipsniai – ne vertimai į ją. Esminis skirtumas – visus straipsnius „Monato“ žurnale rašo atstovai tos šalies, apie kurią pranešama. Taigi rašo ne svetimi korespondentai, nemokantys šalies kalbos, o vietiniai žurnalistai.